אליפות אמריקה הדרומית בכדורגל עד גיל 20

אליפות אמריקה הדרומית בכדורגל עד גיל 20 (בספרדית: "Campeonato Sudamericano Sub-20 "Juventud de América), מוכרת גם בשם אליפות אמריקה הדרומית בכדורגל לנוער, הוא טורניר כדורגל המאורגן על ידי פדרציית הכדורגל הדרום אמריקאית CONMEBOL בו משחקות נבחרות הכדורגל עד גיל 20 של אמריקה הדרומית.
הטורניר משמש בנוסף גם כמוקדמות גביע העולם בכדורגל עד גיל 20 משנת 1977 וכמוקדמות משחקי הכדורגל במשחקים האולימפיים משנת 2007.

היסטוריה 
הטורניר הראשון נערך בוונצואלה בשנת 1954 והשתתפו בו נבחרות הכדורגל עד גיל 19. המשחקים שוחקו במתכונת זו עד 1977 (הטורניר השמיני שהתקיימו בוונצואלה בפעם השנייה בתולדותיה) אז הוחלט על העלאת תקרת הגיל ל-20. במסגרת השינוי הפכה התחרות גם כמוקדמות גביע העולם בכדורגל עד גיל 20 שנערכו לראשונה ב-1977.

 מתכונת המשחקים 

התחרות כוללת שני שלבי בתים בו משתתפות עשר הנבחרות הרשומות ב-CONMEBOL.
בשלב הבתים הראשון מחולקות הנבחרות לשני בתים של חמש נבחרות מהן עולות שלוש נבחרות לשלב בית הגמר המשוחק בשיטת ליגה בת סיבוב משחקים אחד.
האלופה נקבעת בתום שלב הגמר ויחד איתה מעפילה הנבחרת שסיימה במקום השני לגביע העולם ולמשחקים האולימפיים (כל תחרות שנייה שכן התחרות נערכת אחת לשנתיים בעוד שהמשחקים האולימפיים נערכים אחת לארבע שנים) ואילו הנבחרת שסיימה שלישית מעפילה רק למשחקי גביע העולם לנוער.

 האלופות 
נבחרת ברזיל היא שיאנית הזכיות עם 12 זכיות בתואר. היא מקדימה את נבחרת אורוגוואי לה 7 זכיות כשהאחרונה הייתה בשנת 1981.
בשנים האחרונות המתחרה העיקרית של ברזיל היא נבחרת ארגנטינה לה 4 זכיות בתואר שמתוכן 3 מאז שנת 1997. שלוש נבחרות אלו נחשבות לנבחרות המצליחות בתולדות הכדורגל הדרום אמריקאי. בנוסף לשלושתן זכו גם נבחרת קולומביה (2 זכיות) ונבחרת פרגוואי (זכייה אחת).
נבחרת ברזיל - 12 זכיות (1974, 1983, 1985, 1988, 1991, 1992, 1995, 2001, 2007, 2009, 2011, 2023)
נבחרת אורוגוואי - 7 זכיות (1954, 1958, 1964, 1975, 1977, 1979, 1981)
נבחרת ארגנטינה - 5 זכיות (1967, 1997, 1999, 2003, 2015)
נבחרת קולומביה - 3 זכיות (1987, 2005, 2013)
נבחרת פרגוואי - זכייה אחת (1971).

 הטורנירים 
 שנה  מארחת  אלופה סגנית 1954     אורוגוואי   ברזיל 1958     אורוגוואי   ארגנטינה 1964     אורוגוואי   פרגוואי 1967     ארגנטינה   פרגוואי 1971     פרגוואי   אורוגוואי 1974     ברזיל   אורוגוואי 1975     אורוגוואי   צ'ילה

מהטורניר הבא בשנת 1977 הועלתה תקרת הגילאים מ-19 ל-20.

 שנה  מארחת  אלופה סגנית 1977     אורוגוואי   ברזיל 1979     אורוגוואי   ארגנטינה 1981     אורוגוואי   ברזיל 1983     ברזיל   ארגנטינה 1985     ברזיל   פרגוואי 1987     קולומביה   ברזיל 1988     ברזיל   קולומביה 1991     ברזיל   ארגנטינה 1992     ברזיל   אורוגוואי 1995     ברזיל   ארגנטינה 1997     ארגנטינה   אורוגוואי 1999     ארגנטינה   ברזיל 2001     ברזיל   ארגנטינה 2003     ארגנטינה   ברזיל 2005     קולומביה   ברזיל 2007     ברזיל   ארגנטינה 2009    ברזיל   פרגוואי 2011    ברזיל   אורוגוואי 2013   קולומביה   פרגוואי 2015    ארגנטינה   קולומביה 2017     אורוגוואי   אקוודור 2019     אקוודור   ארגנטינה 2023     ברזיל   אורוגוואי2025 ברזיל ארגנטינה

קישורים חיצוניים



קטגוריה:תחרויות כדורגל לנבחרות לאומיות
קטגוריה:תחרויות כדורגל באמריקה הדרומית
קטגוריה:תחרויות כדורגל לנוער וצעירים